असार २८ – फ्रान्सका स्ट्राइकर एन्टोनी ग्रिजम्यान युरोकप २०१६ को प्लेअर अफ दि टुर्नामेन्ट घोषित भएका छन् । युरोपियन फुटबलको प्रशासकीय निकाय युइएफएको प्राविधिक अनुगमन टोलीले २५ वर्षका ग्रिजम्यानलाई प्लेअर अफ दि टुर्नामेन्ट घोषित गरेको हो । प्रतियोगितामा ६ गोल तथा दुई गोलका लागि सहयोग गरेका ग्रिजम्यानले सर्वाधिक गोलकर्ता बन्दै गोल्डेन बुट पनि पाएका थिए । फाइनलमा टिमलाई पोर्चुगलसँग जिताउन नसकेपछि ग्रिजम्यानले प्रतियोगितामा आफ्नो प्रभाव कायम राखे ।
